CELEX: 62010CN0522
Language: fi
Date: 2010-11-09 00:00:00
Title: Asia C-522/10: Ennakkoratkaisupyyntö, jonka Sozialgericht Würzburg (Saksa) on esittänyt 9.11.2010 — Doris Reichel-Albert v. Deutsche Rentenversicherung Nordbayern

29.1.2011   
            
            
               FI
            
            
               Euroopan unionin virallinen lehti
            
            
               C 30/18
            
         Ennakkoratkaisupyyntö, jonka Sozialgericht Würzburg (Saksa) on esittänyt 9.11.2010 — Doris Reichel-Albert v. Deutsche Rentenversicherung Nordbayern
   (Asia C-522/10)
   ()
   2011/C 30/31
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Sozialgericht Würzburg
   
      Pääasian asianosaiset
   
   
      Kantaja: Doris Reichel-Albert
   
      Vastaaja: Deutsche Rentenversicherung Nordbayern
   
      Ennakkoratkaisukysymykset
   
   
               1)
            
            
               Onko sosiaaliturvajärjestelmien yhteensovittamisesta annetun asetuksen (EY) N:o 883/2004 täytäntöönpanomenettelystä 16.9.2009 annetun Euroopan parlamentin ja neuvoston asetuksen (EY) N:o 987/2009 (1) 44 artiklan 2 kohtaa tulkittava niin, että sen kanssa on ristiriidassa jäsenvaltion sellainen säännöstö, jonka mukaan lastenhoitokaudet, jotka ovat täyttyneet Euroopan unionin toisessa jäsenvaltiossa, voidaan tunnustaa Saksassa täyttyneiden kausien kaltaisiksi vain silloin, kun lapsen hoidosta huolehtiva vanhempi ja hänen hoitamansa lapsi asuvat vakituisesti ulkomailla ja lapsen hoidosta huolehtiva vanhempi on suorittanut lakisääteiset vakuutusmaksut lapsen hoidon aikana taikka lapsen syntymää välittömästi edeltävänä aikana ulkomailla työskentelyn tai siellä tapahtuvan itsenäisen ammattitoiminnan harjoittamisen vuoksi tai silloin, kun avio- tai avopuolisot ovat yhdessä asuneet ulkomailla ja lasta hoitaneen vanhemman avio- tai avopuoliso on maksanut tällaisia pakollisia vakuutusmaksuja tai hän ei ole maksanut niitä ainoastaan sen vuoksi, että hän oli SGB VI:n 5 §:n 1 ja 4 momentissa tarkoitettu henkilö taikka hän oli SGB VI:n 6 §:n nojalla vapautettu pakollisesta vakuutuksesta (SGB VI:n 56 §:n 3 momentin toinen ja kolmas virke; 57 § ja 249 §)?
            
         
               2)
            
            
               Onko sosiaaliturvajärjestelmien yhteensovittamisesta annetun asetuksen (EY) N:o 883/2004 täytäntöönpanomenettelystä 16.9.2009 annetun Euroopan parlamentin ja neuvoston asetuksen (EY) N:o 987/2009 44 artiklan 2 kohtaa tulkittava sen sanamuodosta huolimatta niin, että poikkeustapauksessa lastenhoitokaudet on otettava huomioon myös ilman työskentelyä tai itsenäisen ammattitoiminnan harjoittamista, jos niitä ei muutoin otettaisi huomioon toimivaltaisessa jäsenvaltiossa tai toisessa jäsenvaltiossa, jossa henkilö on lastenhoitokautena vakituisesti asunut, sovellettavan lainsäädännön mukaan?
            
         
      (1)  EUVL L 284, s. 1.